ΓΡΑΠΤΗ ΕΡΩΤΗΣΗ P-1215/96 υποβολή: Pervenche Berθs (PSE) προς την Επιτροπή (10 Μαΐου 1996)

Θέμα: «Τρελές αγελάδες»

Η Επιτροπή ανακοίνωσε την πλήρη απαγόρευση των εξαγωγών βοδινού κρέατος βρετανικής προέλευσης και ζήτησε από τη Μεγάλη Βρετανία να λάβει κάθε αναγκαίο μέτρο για την εκρίζωση της νόσου των τρελών αγελάδων, η οποία εικάζεται ότι μεταδίδεται από τα ζώα στον άνθρωπο.

Μπορεί η Επιτροπή να κοινοποιήσει τα στατιστικά στοιχεία, για κάθε έτος από το 1980 και μετά, σχετικά με τα κρούσματα τρελών αγελάδων που σημειώθηκαν στη Μεγάλη Βρετανία και ενδεχομένως στις άλλες χώρες της Κοινότητας, καθώς και τον αριθμό των ζώων που θανατώθηκαν ανά χώρα και έτος από τη στιγμή της εμφάνισης της νόσου;

Μπορεί η Επιτροπή να δώσει στοιχεία σχετικά με το ακριβές χρονοδιάγραμμα σύμφωνα με το οποίο κλήθηκε να ασχοληθεί με το πρόβλημα αυτό;

Μπορεί η Επιτροπή να παράσχει εξηγήσεις σχετικά με τον τρόπο με τον οποίο πρόκειται να διασφαλίσει την παρακολούθηση της θανάτωσης των ζώων και να αναφέρει από ποιο κονδύλι του προϋπολογισμού σκοπεύει να χρηματοδοτήσει την ενίσχυση προς τη Μεγάλη Βρετανία;

Απάντηση του κ. Fischler εξ ονόματος της Επιτροπής (14 Ιουνίου 1996)

Από την πρώτη στιγμή που ανακαλύφθηκε η ασθένεια το 1986, η Επιτροπή και τα κράτη μέλη ενημερώνονται συνεχώς για την κατάσταση της σπογγώδους εγκεφαλοπάθειας των βοοειδών (ΣΕΒ) στο Ηνωμένο Βασίλειο. Το Ηνωμένο Βασίλειο υπέβαλε στοιχεία για την επιδημιολογία της ασθένειας και άλλα επιστημονικά δεδομένα. Τα μέτρα που έχουν ληφθεί βασίζονται στις συμβουλές της επιστημονικής κτηνιατρικής επιτροπής.

Τον Ιούνιο του 1988 επιβλήθηκε στο Ηνωμένο Βασίλειο η υποχρέωση ανακοίνωσης των κρουσμάτων της ΣΕΒ. Με την απόφαση 90/134/ΕΟΚ της Επιτροπής ((ΕΕ L 76 της 22.03.1990 )), τα κρούσματα της ΣΕΒ ανακοινώνονται υποχρεωτικά από όλα τα κράτη μέλη. Μέσω του μηχανογραφημένου συστήματος ανακοίνωσης των ασθενειών των ζώων (ADNS) η Επιτροπή ενημερώνεται για όλα τα νέα κρούσματα της ΣΕΒ εντός 24 ωρών από την επιβεβαίωσή τους. Το Ηνωμένο Βασίλειο όμως, λόγω του μεγάλου αριθμού περιπτώσεων, υποβάλλει αναφορές για την ΣΕΒ σε εβδομαδιαία βάση.

ΣΕΒ - Επιβεβαιωμένα κρούσματα στα κράτη μέλη 1986-1996 (10 Μαΐου)

>TABLE>

O αριθμός των σφαγέντων ζώων δεν είναι γνωστός, αλλά αντιστοιχεί περίπου στον αριθμό των επιβεβαιωθέντων κρουσμάτων με την προσθήκη των ζώων αυτών για τα οποία υπήρξαν υπόνοιες και οι οποίες δεν επιβεβαιώθηκαν στις συνέχεια (περίπου 15% στο Ηνωμένο Βασίλειο) και των ζώων που εσφάγησαν σε αγέλες πληγείσες από την ασθένεια (Γερμανία, Γαλλία, Ιρλανδία και Ιταλία).

Ενεργώντας βάσει των συμβουλών της επιστημονικής κτηνιατρικής επιτροπής, η Επιτροπή ενέκρινε αρκετά μέτρα για την προστασία των ανθρώπων και των ζώων στην Ευρώπη από οποιαδήποτε πιθανό κίνδυνο έκθεσης στην ΣΕΒ.

Στις 28 Ιουλίου 1989, η Επιτροπή ενέκρινε την απόφαση 89/469/ΕΟΚ ((ΕΕ L 225 της 03.08.1989 )), με την οποία απαγορεύθηκε η εξαγωγή βοοειδών που γεννήθηκαν πριν από την απαγόρευση των ζωοτροφών αυτών στο Ηνωμένο Βασίλειο (18 Ιουλίου 1989) καθώς και των απογόνων των ζωών που επλήγησαν από την ασθένεια ή για τα οποία υπήρξαν υπόνοιες. Τον Μάρτιο του 1990, η απόφαση 90/59/ΕΟΚ ((ΕΕ L 41 της 15.02.1990 )), περιόρισε περαιτέρω την εξαγωγή βοοειδών σε ζώα ηλικίας κάτω των 6 μηνών που επρόκειτο να σφαγούν πριν απ' αυτή την ηλικία. Το Ηνωμένο Βασίλειο, με δική του πρωτοβουλία, επέβαλε απαγόρευση της χρήσης ορισμένων ζωικών αποβλήτων και αδένων για την φαρμακοβιομηχανία και τη χημική βιομηχανία. Η Επιτροπή ενέκρινε το μέτρο αυτό με την απόφαση 90/200/ΕΟΚ ((ΕΕ L 105 της 25.04.1990 )).

Τον Μάϊο του 1992, η απόφαση 92/290/ΕΟΚ της Επιτροπής ((ΕΕ L 152 της 04.06.1992 )), απαγόρευσε την εμπορία εμβρύων που προέρχονται από ζώα για τα οποία υπάρχει υπόνοια της ΣΕΒ, από επιβεβαιωμένες περιπτώσεις ή από τους απογόνους τους.

Το 1994, με την απόφαση 94/381/ΕΟΚ ((ΕΕ L 172 της 07.07.1994 )), επιβλήθηκε απαγόρευση της διατροφής μηρυκαστικών με πρωτεΐνες θηλαστικών σε όλα τα κράτη μέλη. Με την απόφαση 94/382/ΕΟΚΣΣΣΣ ((ΕΕ L 172 της 07.07.1994 )) επικυρώθηκε η αποτελεσματικότητα συστημάτων για την μεταποίηση ζωικών αποβλήτων με στόχο την αδρανοποίηση του παράγοντα της ΣΕΒ.

Το 1994, η απόφαση 94/474/ΕΟΚ ((ΕΕ L 194 της 29.07.1994 )), εισήγαγε νέα μέτρα για τις εξαγωγές βοείου κρέατος από το Ηνωμένο Βασίλειο, σύμφωνα με την οποία τα σφάγια έπρεπε να προέρχονται από εκμεταλλεύσεις στις οποίες δεν είχε παρουσιαστεί κρούσμα ΣΕΒ κατά την διάρκεια των τελευταίων 6 ετών. Η απόφαση αυτή τροποποιήθηκε στη συνέχεια ώστε να επιτραπεί η εμπορία σφάγιων από βοοειδή ηλικίας, κατά τη σφαγή, μικρότερης των 30 μηνών. Απ' όλα τα υπόλοιπα κρέατα πρέπει να αφαιρεθούν τα οστά και να ξαχριστούν ώστε να απομακρυνθούν οι ιστοί του νευρικού συστήματος και οι λυμφατικοί ιστοί.

Στις 20 Μαρτίου 1996, η Επιτροπή ενημερώθηκε για περίπου 10 περιπτώσεις νέας παραλλαγής της ασθένειας Creutzfeldt-Jakob. Στις 27 Μαρτίου 1996 επιβλήθηκε απαγόρευση εξαγωγών ζώντων βοοειδών και προϊόντων που προέρχονται από βοοειδή από το Ηνωμένο Βασίλειο, ώστε να καταστεί δυνατή η πλήρης αξιολόγηση της κατάστασης.

Σύμφωνα με τα συμπεράσματα του Συμβουλίου της 4ης Απριλίου 1996, το Ηνωμένο Βασίλειο υπέβαλε στις 20 Μαΐου 1996 πρόταση για την επιλεκτική σφαγή ζώων που έχουν κατά πιθανότητα εκτεθεί σε μολυσμένα κρεατοστεάλευρα στο Ηνωμένο Βασίλειο.

Τα συμπεράσματα της 4ης Απριλίου 1996 επίσης προβλέπουν οικονομική συνδρομή για την εξάλειψη της ΣΕΒ σε όλα τα κράτη μέλη. Το Ηνωμένο Βασίλειο, στο πλαίσιο των μέτρων στήριξης της αγοράς, αποζημιώνεται με 392 ECU ανά ζώο ηλικίας άνω των 30 μηνών το οποίο καταστρέφεται. Ανάλογη αποζημίωση προβλέπεται για ζώα τα οποία πρόκειται να σφαγούν στα πλαίσια του σχεδίου επιλεκτικής σφαγής το οποίο βρίσκεται υπό συζήτηση.

Σχέδια που υποβάλλονται από άλλα κράτη μέλη θα αντιμετωπιστούν κατά ισότιμο τρόπο. Η Πορτογαλία υπέβαλε πρόσφατα πρόγραμμα εξάλειψης, το οποίο βρίσκεται υπό συζήτηση. Οι Κάτω Χώρες, η Γαλλία και το Βέλγιο έχουν λάβει οικονομική συνδρομή για την καταστροφή βοοειδών βρετανικής προέλευσης για τα οποία δεν υπάρχει διέξοδος στην αγορά, λόγω των ανησυχιών των καταναλωτών.